section_heading: Svojstva, osobine i rasprostranjenost
paragraph_text: U prirodi ga ne nalazimo u elementarnom stanju, već je vrlo raširen u spojevima, a najčešće u obliku oksida (MgO). Najčešće se nalazi u različitim silikatima, iz kojih se uglavnom ne dobiva. Sastojak je mnogih minerala i stijena, napose silikatnih (serpentin ((Mg, Fe)<sub>3</sub>Si<sub>2</sub>O<sub>5</sub>(OH)<sub>4</sub>), olivin, azbest i dr.) i karbonatnih (magnezit (MgCO<sub>3</sub>), dolomit(CaCO<sub>3</sub> x MgCO<sub>3</sub>)). Mnogi minerali sadrže magnezij (karnalit (KCl x MgCl<sub>2</sub> x 6 H<sub>2</sub>O), kainit, kizerit, šenit).